**Vishanthie Sewpaul** er en sørafrikansk forsker. Hun er professor emerita i sosialt arbeid ved Universitetet i iKwaZulu-Natali (UKZN) i Sør-Afrika. Valg av fagfelt er påvirket av hennes egen oppvekst, i enkle kår, under apartheid. Hennes hovedinteresser innen fagområdet er globalisering, sosial rettferdighet, menneskerettigheter, sårbare grupper, samfunnsarbeid og internasjonalt sosialt arbeid. Innen undervisning legger hun blant annet vekt på frigjørende, kritiske og radikale teorier; kvalitativ forskning; sosial rettferdighet; verdier og etikk.

Sewpaul har bachelorgrad (B.A.) og mastergrad (M.Med.Sc) i sosialt arbeid fra University of Durban-Westville.

I 1995 fullførte hun sin ph.d.grad i sosialt arbeid ved Universitetet i Natal (senere Universitetet i iKwaZulu-Natali). Tittelen på avhandlingen var *Confronting the pain of infertility: Feminist, religious and ethical aspects of infertility and the new reproductive technologies*.

Under og etter arbeidet med doktorgraden var hun foreleser (lecturer) ved UKZN. I perioden 1999–2002 var hun ansatt der som associate professor, og fra 2002 som professor. Etter at hun ble emerita i 2016 var hun en tid (januar 2016–mai 2017) professor ved Universitetet i Zayed, Dubai.

Hun har vært gjesteforeleser og samarbeidet med forskere ved universiteter i flere land, og har vært ledende i det arbeidet «International Association of Schools of Social Work (IASSW)» har gjort med utvikling av globale standarder for sosialt arbeid, med særlig vekt på etiske problemstillinger. Hun var blant annet leder av the Global Standards Committee.

Publikasjoner
-------------

Sewpaul har en omfattende produksjon av forskningsartikler og -kapitler i bøker, både som eneforfatter og medforfatter. En oversikt over publikasjoner fra 2004 og fremover er vist på hennes profilside ved Universitetet i iKwaZulu-Natalis nettsted.

* Sewpaul i Google Scholar.
* Sewpaul i ResearchGate

Hedersbevisninger (utvalg)
--------------------------

Sewpaul er internasjonalt anerkjent både som forsker og underviser. Hun er professor II ved Universitetet i Stavanger (UiS) og er utnevnt til æresdoktor ved Mittuniversitetet i Sverige og University of Miguel de Cervantes i Chile.

I 2014 fikk hun æren av å holde dette årets «Biennial Eileen Younghusband Memorial Lecture» under World Social Work Congress i Melbourne, Australia. Hennes foredrag hadde tittelen *Politics with Soul: Social Work and the Legacy of Nelson Mandela*, og reflekterte over betydningen av arven etter Mandela når det gjelder sosialt arbeid, og det potensialet denne profesjonen har når det gjelder å bidra til etisk politikk.

I 2019 ble hun utnevnt til æresdoktor ved NTNU.

Flere hedersbevisninger er nevnt på hennes profilside ved UKZN.

Referanser
----------

1. 1 2  «Vishanthie Sewpaul -Chair of Task force on review of ethical principles». *International Association of Schools of Social Work (IASSW)* **(engelsk)**. Besøkt 5. november 2019.
2. 1 2 3  «Vishanthie Sewpaul». *School of Applied Human Sciences* **(engelsk)**. Arkivert fra originalen 5. november 2019. Besøkt 5. november 2019.
3. ↑  Taylor, Tiffany (forf. red.); Bloch, Katrina (red.) (2018). *Marginalized Mothers, Mothering from the Margins*. Emerald. ISBN 978-1787564008.  [Avhandlingen er bare nevnt i boka, og omtalt som "unpublished"]
4. ↑  «University of Stavanger - Academic profiles - Nordic Master in Social Work and Welfare». *UiS* **(engelsk)**. Arkivert fra originalen 5. november 2019. Besøkt 5. november 2019.  *Tidsspennet er ikke nevnt i den oppgitte kilden*
5. ↑  «Global Standards for Social Work Education and Training». *International Association of Schools of Social Work (IASSW)* **(engelsk)**. Besøkt 5. november 2019.
6. ↑  «Social Work Academic Awarded Honorary Doctorate – University of KwaZulu-Natal». *www.ukzn.ac.za*. Besøkt 5. november 2019.
7. ↑  «Vishanthie Sewpaul». *UiS* **(norsk)**. Arkivert fra originalen 5. november 2019. Besøkt 5. november 2019.
8. ↑  N.N. (2017). «Hedersdoktorer vid Mittuniversitetet» (PDF). Mittuniversitetet. Arkivert fra originalen (PDF) 5. november 2019. Besøkt 5. november 2019.
9. ↑  «UKZN NdabaOnline». *ndabaonline.ukzn.ac.za*. Besøkt 5. november 2019.
10. ↑  Sewpaul, Vishantie (1. november 2016). «Politics with soul: Social work and the legacy of Nelson Mandela». *International Social Work*. 6 **(engelsk)**. 59: 697–708. ISSN 0020-8728. doi:10.1177/0020872815594226. Besøkt 5. november 2019.
11. ↑  N.N. (2015). «Eileen Younghusband speaker at the biennial congress». IASSW. Arkivert fra originalen 5. november 2019. Besøkt 5. november 2019.
12. ↑  «Æresdoktorer - Doktorgrad (ph.d.) - NTNU». *www.ntnu.no*. Besøkt 13. november 2019.

Eksterne lenker
---------------

* «MFAMILY Erasmus Mundus teacher Vishantie Sewpaul». Besøkt 5. november 2019.  Sewpaul intervjuet som lærer i Erasmus Mundus-programmet MFAMILY

|  |  |
| --- | --- |
| Oppslagsverk/autoritetsdata | VIAF **·** LCCN **·** ResearchGate **·** Google Scholar

 |